### Resume

[adresse], afd. 15, søger om godkendelse af låneoptagelse og huslejestigning i forbindelse med renovering af tag, vinduer og altaner mv.

### Sagsfremstilling

[adresse], afd. 15, består af ialt 150 familieboliger beliggende [adresse], 32-40 og 42-50 i Vejle. Afdelingens ejendomme er opført fra 1960-1961.

På et afdelingsmøde den 30. oktober 2019 blev det besluttet at udskifte tag, vinduer, terrassedøre samt renovere altaner i samtlige lejemål i afdelingen, hvilket var budgetteret at ville medføre en huslejestigning på 116 kr. pr. m2.

Amanda Bech satte projektet iværk samme år, idet man ved en forglemmelse ikke indhentede kommunal godkendelse af låneoptagelsen og den planlagte huslejestigning, der var nødvendig i forbindelse med renoveringen.

Låneoptagelse og huslejestigning

[adresse] oplyser, at det samlede anlægsbudget for projektet er ca. 32,3 mio. kr.

Renteniveauet er imidlertid steget fra 1% til 5% fra projektet blev vedtaget i 2020 til nu, hvor der skal hjemtages lån til finansiering af renoveringen, hvorfor huslejestigningen bliver højere end først budgetteret.

Projektet vil blive finansieret ved optagelse af et fastforrentet 30-årigt realkreditlån på ca. 29,9 mio. kr. og ved anvendelse af 3 mio. kr. af afdelingens henlagte midler. Den endelige huslejestigning forventes at blive på 181 kr. pr. m2.

![](data:image/png;base64...)

Fig. Tabel over den procentvise huslejestigning i forskellige typer lejemål

Som det fremgår af tabellen, bliver den endelige huslejestigning på mellem 23,61 - 28,82 % afhængigt af størrelsen af det enkelte lejemål.

|  |
| --- |
|  |

Boligorganisationen har orienteret lejerne herom på et afdelingsmøde den 5. oktober 2023.

Lovgrundlag

Hvis en almen boligorganisation ønsker at optaget et lån med pant i organisationens faste ejendom, kræver det kommunalbestyrelsens godkendelse, jf. lov om almene boliger § 29.

Byrådet delegerede den 2. oktober 2013, pkt. 178, sin kompetence til Teknisk Udvalg, som herefter kan godkende optagelse af lån i forbindelse med renoveringsprojekter, der ikke indebærer kommunal garantistillelse.

Ekstraordinære renoveringsarbejder, der medfører en huslejestigning på mere end 5%, skal godkendes af kommunalbestyrelsen inden de iværksættes, jf. driftsbekendtgørelsen § 79, stk. 4.

Teknisk Udvalg har ifølge [adresse] Delegerings- og [adresse] kompetencen til at godkende planlagte huslejeforhøjelser.

Forvaltningens overvejelser

Teknisk Udvalg besluttede på sit møde den 7. september 2021 at delegere sin kompetence til at godkende låneoptagelser og huslejestigninger i forbindelse med kollektiv råderet til administrationen.

Godkendelse af ansøgninger, der behandles efter reglerne om kollektiv råderet jf. lov om almene boliger § 37 b, vedrører typisk modernisering af lejemålenes køkkener og bad.

Andre renoveringsprojekter, der behandles efter driftsbekendtgørelsens § 79, stk. 4, sættes typisk i værk for at sikre, at en afdelings bygninger er i en fornuftig vedligeholdelsesmæssige stand, så lejerne har sunde og tidsvarende boliger.

Uanset om en renovering behandles efter reglerne om kollektiv råderet, jf. lov om almene boliger § 29, eller driftsbekendtgørelsens § 79, stk. 4, sker det med beboerinddragelse.

Det indstilles derfor at kompetencen til at godkende lånoptagelse med pant i fast ejendom og huslejestigning i forbindelse renoveringer, der kræver kommunalbestyrelsens godkendelse efter driftsbekendtgørelsens § 79, stk. 4, delegeres til administrationen.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget godkender optagelse af et lån på nominelt ca. 29,9 mio. kr. med pant i afdelingens faste ejendom, |
| at | udvalget godkender huslejestigningen på 181 kr. pr. m2, svarende til en stigning på mellem 23,61 - 28,82 %jf. tabellen, og |
| at | udvalget beslutter, at kompetencen i sager om låneoptagelse og huslejestigning i forbindelse med ekstraordinære renoveringsprojekter, der kræver kommunalbestyrelsens godkendelse, delegeres til administrationen. |

### Beslutning

Godkendt.